Public procurement notice: Contract Notice
Published: 2017-09-26
Buyer: Finansministeriet, direktoratet for finanser og indgåelse af kontrakter under EU's bistandsmidler (CFCU)
Country: ME
Contract type: Services
Procedure: Restricted procedure
CPV classification: 72000000 | 79400000
Submission deadline: 2017-10-31
EU fund: ESF

Technical requirements: ME-Podgorica: Ipa — Udvikling og styrkelse af kapaciteter ved det statslige revisionsorgan og revisionsmyndigheden
Finansieringsaftale vedrørende det nationale program for Montenegro for 2014 (målsætning 1 — del 1 og målsætning 2 — del 1).
Formålet med kontrakten er yderligere at styrke den eksterne revision af den offentlige sektor i Montenegro gennem støtte til revisionsmyndigheden og det statslige revisionsorgan. Dette skal opnås gennem strategisk rådgivning, forbedring af driftsmæssige vejledninger og interne procedurer, herunder anvendelse af it-værktøjer, levering af undervisning, støtte på arbejdspladsen og styrkelse af forholdene med nøgleinteressenterne.
De planlagte aktiviteter vil sikre større institutionel støtte til de samlede reformer af forvaltningen af offentlige finanser.
• styrkelse af de nationale institutionelle rammer med hensyn til ekstern revision af den offentlige sektor
• styrkelse af administrative kapaciteter inden for ekstern revision af den offentlige sektor gennem undervisning, støtte på arbejdspladsen, anvendelse af it-værktøjer og udveksling af praktisk erfaring
Den ordregivende myndighed kan, efter eget skøn og med forbehold for tilgængelige budgetmidler, forlænge projektet og/eller udvide rammerne herfor i et omfang, der ikke overstiger den indledende kontrakts værdi. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af ansøgere), der faktisk er etableret i en medlemsstat i Den Europæiske Union eller i et valgbart land eller territorium som angivet i Europa-Parlamentets og Rådets forordning (EU) nr. 236/2014 af 11.3.2014 om fælles regler og procedurer for gennemførelse af instrumenterne til finansiering af Unionens optræden udadtil for det gældende instrument, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikkevalgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikkevalgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG 2.4.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring, vedlagt standardansøgningsskemaet, om, at de ikke befinder sig i nogen af udelukkelsessituationerne anført i afsnit 2.3.3 i PRAG.
På grundlag af de indgivne ansøgninger vil mellem 4 og 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.